**শরীরে মল ঢালার পর এবার হত্যার হুমকি সংক্রান্ত অভিযোগ (সুয়ো মটো ২৮/১৮)**

গত ১৬ মে, ২০১৮ তারিখে দৈনিক কালের কণ্ঠ পত্রিকায় ‘শরীরে মল ঢালার পর এবার হত্যার হুমকি’ শিরোনামে প্রকাশিত সংবাদের প্রতি জাতীয় মানবাধিকার কমিশনের দৃষ্টি আকর্ষিত হয়েছে। সংবাদে বলা হয়েছে যে, বরিশালের বাকেরগঞ্জ উপজেলার রঙ্গশ্রী ইউনিয়নের ‘কাঁঠালিয়া ইসলামিয়া দারুচ্ছুন্নাত দাখিল মাদরাসা’র তত্ত্বাবধায়ক (সুপার) মাওলানা মো. আবু হানিফাকে হত্যার হুমকি দেওয়া হয়েছে। এর আগে গত ১১ মে ওই তত্ত্বাবধায়কের শরীরে মল ঢেলে দেওয়ার অভিযোগে মামলা হয়েছে। মামলার আসামিপক্ষের লোকজন এখন হত্যার হুমকি দিচ্ছে বলে অভিযোগ করেছেন ভুক্তভোগী আবু হানিফা ও তাঁর ছেলে মো. মহিবুল্লাহ।

জানা যায় যে, সম্প্রতি মাদ্রাসা পরিচালনা কমিটির নির্বাচন হয়। তাতে আবু হানিফা ছিলেন সভাপতি প্রার্থী এইচ এম মজিবর রহমানের পক্ষে। নির্বাচনে মজিবর রহমানের কাছে হেরে যান আরেক প্রার্থী জাহাঙ্গীর খন্দকার। এতে ক্ষিপ্ত হয়ে পরাজিত জাহাঙ্গীরের লোকজন গত ১১ মে আবু হানিফার মাথায় ও শরীরে মল ঢেলে দেয়। পাশাপাশি তা ভিডিও করে ছেড়ে দেয় সামাজিক যোগাযোগ মাধ্যমে। এ ঘটনায় ভুক্তভোগী শিক্ষক মামলা করলে পুলিশ দুজনকে গ্রেপ্তার করেছে বলে প্রকাশিত সংবাদ থেকে জানা গেছে।

এমতাবস্থায়, অভিযোগের বিষয়ে তদন্তক্রমে ১১.০৬.২০১৮ তারিখের মধ্যে কমিশনে প্রতিবেদন দেওয়ার জন্য জেলা প্রশাসক, বরিশালকে বলা হয়েছে।

**Assault on madrassah teacher (Suo Moto 28/18)**

Daily Kaler Kantha reported on 16 May 2018 that an elderly Madrassa teacher Maulana Abu Hanif was assaulted and after the incident he got life threat from the perpetrators. The incident, which was recorded on a mobile phone and went viral in social media after it was uploaded on internet, happened over formation of a committee of Kathalia Islamia Darssunnat Dakhil Madrassah where Abu Hanifa works as the superintendent and teacher. Abu Hanifa filed case over the assault. After that perpetrators threatened to kill him to withdraw the case. NHRC took the case suo moto and asked the Deputy Commissioner of Barisal to send investigation report by 11.06.2018.